L-Ewwel Pitazz – Nota 65 (għal paragrafi 201-210) Oħt Santa Fawstina ż-żgħira, Wanda Kowalska twieldet fl-1920. Skont l-informazzjoni mogħtija minn oħthom il-kbira, Josephine Jasinska mwielda Kowalska, ftit qabel it-Tieni Gwerra Dinija, Wanda daħlet soru tal-Kongregazzjoni tas-Sorijiet Ursolini. Fil-gwerra ħaduha l-Ġermanja biex taħdem f'kamp tax-xogħol. Hi ma reġgħetx marret lura l-Polonja, imma żżewwġet Ingliż u marret miegħu l-Ingliterra. Ftit żmien wara r-raġel inqabad suldat u miet fil-gwerra waqt il-qadi ta' dmirijietu. Wanda reġgħet marret il-Polonja, imma kellha terġa' lura l-Ingliterra ftit jiem wara minħabba s-sitwazzjoni politika ta' dak iż-żmien. Xi snin wara saċerdot mhux magħruf għarraf lill-familja tagħha li Wanda kienet marida serjament u kienet iddaħħlet l-isptar. Minn dak iż-żmien 'il hawn ħadd ma ħa iżjed aħbarijiet tagħha.
Noti tad-Djarju ta' Santa Fawstina Kowalska (Nota 65) għal par. 201-210